Source: http://rev22.projektcom.com/live-video-text-csm-isi-alege-noua-conducere-iohannis-procurorul-general-trebuie-sa-fie-membru-al-csat-csm-si-parchetul-sa-aiba-iniiativa-legislativa-csm-sa-reactioneze-la-atacurile-impotri/
Timestamp: 2018-11-21 11:04:37+00:00
Document Index: 5887391

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'ICCJ\t']

LIVE VIDEO TEXT. CSM isi alege noua conducere. Iohannis: Procurorul General trebuie sa fie membru al CSAT. CSM si Parchetul sa aiba iniţiativa legislativa. CSM sa reactioneze la ATACURILE impotriva justitiei | Revista22
Acasa Actualitate Internă LIVE VIDEO TEXT. CSM isi alege noua conducere. Iohannis: Procurorul General trebuie...
LIVE VIDEO TEXT. CSM isi alege noua conducere. Iohannis: Procurorul General trebuie sa fie membru al CSAT. CSM si Parchetul sa aiba iniţiativa legislativa. CSM sa reactioneze la ATACURILE impotriva justitiei
Presedintele Klaus Iohannis conduce, marti, prima sedinta din acest an a Consiliului Superior al Magistraturii, in care urmeaza sa fie aleasa noua conducere a institutiei. Sedinta CSM a inceput la ora 10:00 cu un discurs citit de seful statului: "Unul din obiectivele majore al sistemului judiciar trebuie sa fie ridicarea MCV", a afirmat presedintele, adaugand ca "Este de dorit ca CSM si Inspectia Judiciara sa ia atitutine oricand apar scurgeri nepermise de informatii in presa din dosarele penale." Klaus Iohannis a mai spus ca "e rolul si responsabilitatea mea ca justitia sa aiba liderii corecti acolo unde am responsabilitatea sa fac numiri" si a avertizat ca "justitia trebuie exercitata cu demnitate, respect si sobrietate, nu etalata sub aspect de exotism mediatic", relateaza Hotnews.
Ora 11.32: Tiberiu Cazanciuc a spus, referitor la ridicarea MCV, ca "trebuie sa asezam pe alte baze cooperarea cu UE, pe mecanisme comune cu alte tari europene. Urmind exemplul citorva state membre, sa contribuim la un mecanism valabil pentru toate statele membre".
Ora 10:15: Klaus Iohannis citeste un discurs in deschiderea sedintei CSM: "Este un moment special pentru mine, fiind prima sedinta CSM la care particip si pe care am onoarea s-o prezidez. (…) Sitemul de justitie nu e abstract, ci e compus din oameni, iar abilitatile lor sint esentiale. (…) Un magistrat e atat de independent cat alege el sa fie. E rolul si responsabilitatea mea ca justitia sa aiba liderii corecti acolo unde am responsabilitatea sa fac numiri."
Discursul lui Klaus Iohannis, rostit in deschiderea sedintei CSM:
Sedinta dumneavoastra de astazi este un moment de bilant, dar si o adunare electiva in care va alegeti colegii care vor conduce, pentru un an, Consiliul Superior al Magistraturii. Astfel, avand in vedere scopurile intrunirii de astazi, as vrea sa va vorbesc despre viziunea mea asupra rolului si misiunii constitutionale pe le aveti.
In sirul notiunilor fundamentale pe care romanii le-au redefinit dupa 1989, un loc aparte il ocupa ideea de justitie. Cu precadere insa in ultimii ani, romanii au aratat ca au inteles ca asezamantul social al natiunii se sprijina in buna masura pe justitie si ca privilegiile de care se bucura se numesc drepturi, iar aceste drepturi trebuie aparate si respectate. Aceasta este, de fapt, demonstratia ca oamenii onesti si performanti din sistemul judiciar romanesc au trezit in constiinta semenilor ideea de dreptate, un pas decisiv spre o democratie consolidata, pentru care merita cu prisosinta sa fie felicitati si incurajati.
Au fost opt ani in care sistemul judiciar din Romania a inregistrat progrese majore in consolidarea statului de drept, sub aceasta umbrela institutionala. In ultimii ani insa, rapoartele MCV au constatat progrese importante realizate de aproape toate institutiile din justitie si, de aceea, cred ca este timpul pentru o schimbare.
Asadar, cred ca unul dintre obiectivele majore ale sistemului judiciar trebuie sa fie ridicarea Mecanismului de Cooperare si Verificare. Pentru indeplinirea acestui obiectiv, toate institutiile din Justitie, dar si Parlamentul si puterea executiva trebuie sa isi dea concursul pentru ca, atunci cand actualul CSM si actualul Parlament isi termina mandatele, sa putem bifa impreuna aceasta reusita. In incheiere, vreau sa va incurajez – judecatori si procurori – sa va continuati munca de schimbare la fata a Romaniei. Nu va lasati intimidati, nu va lasati prada influentelor politice sau amenintarilor! Pentru ca nu exista alta sansa a acestei tari decat cu un stat de drept consolidat si cu o justitie independenta. Indiferent de natura si dificultatea obstacolelor, magistratii onesti vor avea in mine un partener loial in depasirea oricaror piedici.
Documente DNA/ICCJ	Ministerul Justiţiei începe procedura de extrădare a lui Sebastian Ghiță
Dumitru Dragomir, URMARIT PENAL. Fostul presedinte al LPF, RETINUT pentru 24 de ore, in dosarul privind prejudicierea Ligii Profesioniste de Fotbal cu 3 milioane euro